Hemelvaart Feesdiens - Missio
Met Hemelvaart vier ons nie net dat Jesus "opgevaar het na die hemel" nie; ons word ook herinner dat Jesus die dissipels (die kerk) toegerus en na die wêreld gestuur het. Die sleutelteks is enersyds 'n bevestiging van die krag en heerskappy van Christus – as hoof van die kerk – en andersyds van die erfenis, krag en roeping waarmee Jesus gelowiges agtergelaat het. Die Handelingeteks vertel van die gesprekke wat Jesus met die dissipels gehad en die opdragte wat hulle voor die hemelvaart ontvang het. Die dissipels word herinner dat hulle krag om die opdragte uit te voer van God se Gees sal kom en dat God die Een is wat bepaal en weet wat die toekoms inhou. Die Psalm is 'n lofsang wat God se heerskappy, mag en heiligheid beskryf. In Lukas 24 word die dissipels toegerus, geseën en uitgestuur.
Versier die kerk met sinsnedes uit die verskillende tekste deur uitgeknipte A4-letters met tou aanmekaar te ryg en in die aanbiddingsruimte op te hang (sien die voorbeeld hier onder). Die versierings kan die hele Pinkstertyd daar hang en 'n mens sou selfs van week tot week nog woorde of sinne kon byvoeg.
Moontlike sinsnedes: "Maar julle sal krag ontvang"; "met die Heilige Gees gedoop"; "julle sal my getuies wees"; "juig tot eer van God"; "Koning oor die hele aarde"; "bekering en vergewing van sondes aan al die nasies"; "Julle is getuies van hierdie dinge"; "met krag van bo toegerus"; "groot blydskap"; "hoog bo elke mag en gesag, elke krag en heerskappy"; "Die kerk is sy liggaam"; "ontvang die wysheid deur sy Gees"; "julle geestesoë so verhelder".
15Om hierdie rede, omdat ek gehoor het van julle geloof in die Here Jesus en julle liefde vir al die heiliges, 16hou ek nie op om God oor julle te dank wanneer ek in my gebede aan julle dink nie. 17Dan bid ek dat die God van ons Here Jesus Christus, die Vader van die heerlikheid, vir julle dit sal gee: geestelike wysheid en openbaring, wat in die kennis van Hom bestaan, 18en dat die oë van julle harte verlig mag wees, sodat julle kan insien wat die hoop is wat sy roeping bied,
wat die heerlike rykdom van sy erfenis vir die heiliges behels,
19wat die onvergelykbare grootheid van sy mag is,
vir ons wat glo ooreenkomstig die werking van sy groot krag,
20wat Hy uitgeoefen het in Christus,
toe Hy Hom uit die dood opgewek het,
en Hom laat sit het aan sy regterhand in die hemele,
21bo elke owerheid en gesag en mag en heerser,
ja, bo enige naam wat genoem kan word,
nie alleen in hierdie bedeling nie,
maar ook in die toekomstige.
22Hy het alles onder sy voete gestel,
en Hom aan die kerk gegee,
as Hoof oor alles,
23die kerk wat sy liggaam is,
die volheid van Hom
wat alles in almal vul.
Gebed: Psalm 47
Groot Koning oor die hele aarde;
rots van Jakob,verhewe op U heilige troon
waar U heers oor alle nasies:
ons nader tot U met jubeling;
ons klap ons hande en ons juig,
want aan U, die Allerhoogste,
behoort die eer.
Ons lofpsalms en
en die gedreun van ramshorings
prys U Naam en sing vir U 'n lied.
Koning oor die nasies:
37Hulle het geweldig geskrik en bang geword en gedink hulle sien 'n gees. 38Hy sê toe vir hulle: "Waarom is julle so verskrik, en waarom kom daar twyfel in julle harte? 39Kyk na my hande en my voete: dit is tog Ek self. Voel aan My en kyk! 'n Gees het tog nie vleis en bene soos julle sien dat Ek het nie." 40Terwyl Hy dit sê, wys Hy vir hulle sy hande en voete.
42Hulle gee Hom toe 'n stuk gebakte vis. 43Hy het dit gevat en voor hulle oë geëet.
Aanvangslied: Lied 175 "Majesteit vs 1"
Aanvangswoord: (Psalm 47)
Lied: 199 "Loof die Here uit die hemel vs 1,2,3"
Die hemelvaart: Hand 1:1-11
Lied: 429 "Die Heer regeer, Hy't opgevaar 1,2,3,4,5"
Loflied: 425 "Kyk die Heer het opgestaan vs 1,2,3,4"
Epiklese Ahv: Psalm 47
Skriflesing: Efesiërs 1:15-23
Aanvangslied Lied 175 "Majesteit vs 1"
oor die hele aarde… (Psalm 47)
Lied 429 "Die Heer regeer, Hy't opgevaar 1,2,3,4,5"
(Uit Bybel-Media se "Vir die Erediens – 'n Handleiding")
Loflied 425 "Kyk die Heer het opgestaan vs 1,2,3,4"
Afrikaanse vertaling: 2005 Faani Engelbrecht; Jacques Louw
F21."In Die Hemel Is Die Heer"
rots van Jakob,
verhewe op U heilige troon
Gebruik die "Godly Play"-metode om die kinders aan die geheimenis van Hemelvaart bekend te stel. Dit kan veral tydens die aansteek van die Christuskers gedoen word.
Volg hierdie skakels vir 'n video en dokument wat wys hoe dit gedoen kan word.
Lees die hemelvaart uit Handelinge 1:
4–5 Eenkeer het Jesus weer by sy vriende gaan eet. Jesus sê toe vir hulle: "Moenie uit die stad Jerusalem weggaan nie. Wag net hier. God gaan een van die dae vir julle die Heilige Gees* stuur. Hy het mos beloof dat Hy dit gaan doen. Ek het julle daarvan vertel. Wanneer Ek nie meer by julle is nie, gaan die Heilige Gees* julle help."
6–8 Op 'n ander keer het Jesus weer by sy vriende gekuier. Hulle sê toe vir Hom: "Jesus, die Jode het altyd hulle eie koning gehad. Maar dis nou nie meer so nie. Die Romeine is nou hulle baas. U gaan darem seker die Jode help dat hulle weer hul eie koning kan hê!"
Jesus antwoord hulle: "God sal self besluit wat Hy gaan doen. Julle hoef nie te weet wat Hy gaan doen nie. Maar daar is een ding wat julle moet weet: dit is dat God vir julle die Heilige Gees* gaan stuur. Die Heilige Gees* sal julle baie sterk maak. Julle sal dan oral in die wêreld die mense gaan vertel van wat Ek gedoen het."
Inkleurprente is wyd beskikbaar. Hier is 'n voorbeeld
Ons vier vandag Hemelvaart. Met Hemelvaart beleef ons die wonder dat die Lam vir wat vir ons geslag is, en vir ons uit die dood opgewek is, nou die Een is wat aan God die Vader se regterhand sit. Dit beteken hierdie Jesus regeer oor die ganse kosmos. Dit beteken ook Hy is verhef bo elke owerheid en gesag en mag en heerser. Alles is onder sy voete gestel. Hy is die Hoof oor alles, ook oor die kerk, oor ons, sy liggaam. Só sê ons teks.
Jesus se menswording, sterwe, opwekking en hemelvaart is afgehandelde gebeure. Dit is feite. Dit is vir ons.
Ons taak is om in hierdie werklikhede in te groei, dit ons eie te maak, toenemend te leer om die wêreld te bekyk vanuit hierdie stel feite.
Ons aandag word so maklik afgetrek. Ons is so geneig om ander brille op te sit as die bril wat God gee. Dan sien ons ellende, wanhoop en mislukking raak. Die wêreld is inderdaad stukkend. Ons moet dit egter leer sien en leer interpreteer vanuit die wat God gedoen het.
Daarom is Paulus in ons teks, waarin die wonder van Jesus se hemelvaart beskryf word, besig om vir die Efesiërs, en eintlik ook vir ons te bid.
Paulus begin sy brief aan die Efesiërs met 'n gesprek met die gemeente wat uitmond in 'n gebed. In dié gesprek loof hy God die Vader vir al die seëninge van die Gees wat daar in Christus Jesus aan ons gegee is (1:3-14). In sy gebed bid hy dat die gemeente van Efese God werklik sal kan ken en sy krag sal ondervind (1:15-23).
Danksegging en voorbidding
Paulus druk sy dankbaarheid vir die gelowiges in gebed teenoor God uit en doen vir hulle voorbidding. Dit is 'n gebed in twee dele:
Danksegging aan God vir die Efesiërs se geloofsvolwassenheid: geloof en liefde (vers 15–16);
Voorbidding namens die Efesiërs, waarin God gevra word vir geestelike wysheid, openbaringskennis en groeiende begrip (vers 17-23) van:
God self (vers 17);
die hoop van ons roeping as gelowiges (vers 18);
die rykdom van ons erfenis in die hemel (vers 18);
die grootheid van sy krag vir ons in die hede wat God gedemonstreer het in Jesus se opstanding en hemelvaart (vers 20).
Die resultaat van God se handelinge, beteken dat God Jesus Christus bo elke mag vandag en in die toekoms gestel het (vers 21) – God het:
Alles aan Jesus onderwerp (vers 22);
Jesus as Hoof van alle dinge aan die gemeente gegee (vers 22);
Deur Jesus alles in almal in die gemeente (of in die heelal) vervul (vers 23).
Dit is werklik 'n mondvol. Ons kan Paulus se danksegging en voorbidding hoor as 'n versoek dat God hierdie dinge aan ons skenk. Ons bid om die vermoë om te leef vanuit die werklikheid van God, vanuit ons heerlike roeping, ons enorme erfenis, die grootheid van God se krag, die besef dat alles aan Jesus van Nasaret, die Seun van God, onderwerp is.
Mens kan dit saamvat deur te sê: daar is vier dinge wat nodig is in ons geestelike groei:
'n Dieperwordende kennis van God– ons moet groei in ons vermoë om God te loof en aanbid.
'n Dieperwordende begrip van die hoop van ons roeping as gelowiges – ons moet geestelike merkers uit die verlede in ons lewe vier.
'n Dieperwordende waardering van die rykdom van ons erfenis in die hemel – ons moet mekaar opgewonde maak oor wat vir ons wag.
'n Dieperwordende vertroue op die krag van God wat in ons werk – ons moet groei in ons betrokkenheid by hierdie wêreld deur ons gebed, diens en getuienis.
Aan die steier
Danksy die Zondo-verslae, die effekte van Covid-19, die oorlog in Oekraïne (wat lewenskoste direk verhoog en dit laat lyk of die onregverdige wen), voel mens redelik gedisoriënteer. Wie of wat is in beheer.
Hemelvaart leer ons volgens hemelse musiek en hemelse ritmes leef. Die uitsig op God se werk in Jesus Christus skep rustigheid by ons. Die groei in kennis, waardering, begrip en vertroue gee aan ons 'n anker waaruit ons kan leef.
Aangesien God regeer
Aangesien ons met Hemelvaart bely God is in beheer van alle magte en kragte, moet ons dink oor hoe ons lewe. Hemelvaart roep ons opnuut op om na te dink oor wat ons met ons aardse lewe doen. Wat doen die kerk om te wys dat God in beheer is?
Here Jesus, ons onthou dat U vir ons gesterf het,
maar dat die graf U nie kon hou nie.
Ons onthou hou U stralend teruggegaan het na u Vader in die hemel; ons glo dat U in glorie na ons sal terugkeer.
En alhoewel ons U sedert u hemelvaart nie met ons oë kan sien nie, weet ons dat U op 'n wonderlike wyse deur u Gees steeds by ons is.
Dankie dat U dit vir ons in u Woord nagelaat het dat U al die dae met ons sal wees totdat U terugkom.
Dankie dat ons daarom aan U kan dink as ons getroue Vriend, wat ons nooit in die steek laat nie; geduldig na ons vreugdes en vrese luister.
Here maak dit 'n werklikheid in my lewe!
Leer my om na U te kom as ek bang en teleurgesteld en gefrustreer is, maar ook te kom dankie sê wanneer geluk my oorrompel, hoop in my opvlam of u vrede my salf. Here, hoe kan ek ooit my dankbaarheid verwoord dat U nou reeds deur u Gees in ons bly en dat ons eendag ewig by U sal woon?
Ek loof U, Vader, Seun, Heilige Gees, wat regeer as een drie-enige God vir altyd en altyd. Amen (uit die Groot Gebedeboek).
Ons het Jesus as Voorspraak in die hemel by die Vader. Ons het die waarborg dat Hy ons ook na Hom toe sal neem.
Hy het die Heilige Gees as waarborg na ons toe gestuur. Soek daarom na dit wat daar bo is, waar Christus is en aan die regterhand van God sit, en nie na wat op die aarde is nie (nav die Heidelbergse Kategismus Ant 49).